จงสรุปบทความ 10 เรื่องน่ารู้เกี่ยวกับหุ้น… COST
10 เรื่องน่ารู้เกี่ยวกับหุ้น… COST
1. COST หรือ Costco Wholesale เป็นบริษัทค้าปลีกจำพวกค้าส่งหรือ Wholesale ขนาดใหญ่ในประเทศสหรัฐอเมริกาที่จดทะเบียนอยู่ในตลาดหุ้น NASDAQ โดยบริษัทมีสาขาจำนวน 706 สาขา ซึ่ง 494 สาขาอยู่ในประเทศสหรัฐอเมริกา 90 สาขาอยู่ในแคนาดา 27 สาขาอยู่ในสหราชอาณาจักร และสาขาอื่นกระจายอยู่ตามประเทศอื่น เช่น ไต้หวัน เกาหลี ญี่ปุ่น ออสเตรเลีย สเปน และแม็กซิโก


2. Costco Wholesale เป็นบริษัทค้าปลีกที่มีรูปแบบธุรกิจเน้นการค้าส่งให้ธุรกิจค้าปลีกขนาดเล็ก โดยราคาที่ Costco ขายจะต่ำกว่าร้านค้าปลีกหรือร้านค้าส่งแบบดั้งเดิม เพื่อให้ร้านค้าปลีกขนาดเล็กนำสินค้าไปขายต่อได้ แต่บริษัทเองก็จำหน่ายให้กับลูกค้ารายย่อยที่ซื้อสินค้าไปใช้เองด้วยเช่นกัน โดยสินค้าที่บริษัทจำหน่ายมีความหลากหลายตั้งแต่ลูกอม อาหารสด ยาและเวชภัณฑ์ ของใช้ภายในบ้าน เฟอร์นิเจอร์ ของใช้สำนักงาน ไปจนถึงเรือคายัค

3. Costco ดำเนินธุรกิจที่เน้นสินค้าราคาถูกมาก โดยการกดอัตรากำไรขั้นต้นให้ต่ำมากเพื่อราคาที่ถูกกว่าค้าปลีกบริษัทอื่น โดยบริษัทจะเน้นมุ่งหากำไรจากค่าสมาชิก (ลูกค้าที่จะเข้ามาซื้อของที่ Costco ได้ต้องเป็นสมาชิกเท่านั้น) ซึ่งค่าสมาชิกเริ่มต้นที่ 55 เหรียญต่อปี หรือประมาณ 1,925 บาทต่อปี โดยสมาชิกสามารถอัพเกรดประเภทสมาชิกของตัวเองเพื่อได้ส่วนลดที่มากขึ้นแลกกับค่าสมาชิกที่แพงขึ้นไปด้วยเช่นกัน

4. ปัจจุบัน COST มีจำนวนผู้ถือบัตรสมาชิก 85.5 ล้านใบ ซึ่งสร้างรายได้ค่าสมาชิกให้กับบริษัทอย่างต่ำปีละ 4,702.5 ล้านเหรียญ หรือประมาณ 164,587.5 ล้านบาท โดยรายได้ดังกล่าวเป็นเพียงส่วนเดียวของกิจการ เนื่องจากยังไม่นับรวมรายได้จากการขายสินค้าและบริการ

5. ในปี 2558 COST มีรายได้เท่ากับ 116,199.00 ล้านเหรียญ หรือประมาณ 4 ล้านล้านบาท โดยบริษัทมีอัตรากำไรขั้นต้นอยู่ที่ประมาณ 13.02% อัตรากำไรจากการดำเนินงานประมาณ 3.12% และอัตรากำไรสุทธิประมาณ 2.05% ซึ่งเฉลี่ย 3 ปีย้อนหลัง COST มีอัตราการเติบโตของกำไรสุทธิอยู่ที่ 11.63% ทบต้น

6. Costco Wholesale มีค่า ROE อยู่ที่ 21.30% ROA อยู่ที่ 6.90% และ ROI อยู่ที่ 14.50%

7. ปัจจุบัน COST ซื้อขายกันอยู่ที่ P/E 29.40 เท่า P/BV 5.93 เท่า P/S 0.58 เท่า และ P/FCF 50.23 เท่า ซึ่งถือว่าตลาดยังให้ค่าค่อนข้างมากเมื่อเทียบกับร้านค้าปลีกขนาดใหญ่ที่เน้นขายสินค้าราคาถูกเช่นกัน (ถึงแม้ว่า business models จะไม่เหมือนกันสักทีเดียว) อย่าง Walmart (WMT; NYSE) ที่ปัจจุบันซื้อขายอยู่ที่ P/E 15.82 เท่า P/B 2.99 เท่า P/S 0.46 เท่า P/FCF 19.61 เท่า แต่สังเกตได้ว่าปัจจุบันราคา COST อยู่ที่ PEG 3.26 เท่า ในขณะที่ WMT อยู่ที่ 8.16 เท่า

8. เครื่องดื่มแอลกอฮอลล์โดยเฉพาะไวน์ที่ Costco Wholesale ขายดีมาก เนื่องจากปกติสินค้าดังกล่าวจะมีความพรีเมี่ยมและขายกันโดยมีอัตรากำไรขั้นต้นสูงมาก ในขณะที่ COST วางสินค้าแบบขายส่งเหมือนเครื่องดื่มอย่างอื่นตามปกติและบวกอัตรากำไรขั้นต้นต่ำเหมือนสินค้าชนิดอื่นในร้าน

9. ปัจจุบัน COST มี market capitalization อยู่ที่ 68.16 พันล้านเหรียญ หรือประมาณ 2,385,600 ล้านบาท ซึ่งถือได้ว่ามีขนาดใหญ่กว่า PTT เกือบ 3 เท่า และใหญ่กว่า MAKRO เกือบ 15 เท่า

10. BRK หรือ Berkshire Hathaway ถือครองหุ้น COST อยู่จำนวน 4,333,363 หุ้น ตีเป็นมูลค่า 674,271,282.8 เหรียญ หรือเท่ากับ 1% ของมูลค่ากิจการของ Costco Wholesale
1.COST (Costco Wholesale) เป็นบริษัทค้าส่งขนาดใหญ่ที่จดทะเบียนในตลาด NASDAQ มีสาขาทั่วโลก.

2. Costco Wholesale เป็นบริษัทค้าปลีกที่มีรูปแบบธุรกิจเน้นการค้าส่งให้ธุรกิจค้าปลีกขนาดเล็ก

3. Costco ดำเนินธุรกิจที่เน้นสินค้าราคาถูกมาก โดยการกดอัตรากำไรขั้นต้นให้ต่ำมากเพื่อราคาที่ถูกกว่าค้าปลีกบริษัทอื่น

4. COST มีจำนวนผู้ถือบัตรสมาชิก 85.5 ล้านใบ ซึ่งสร้างรายได้ค่าสมาชิกให้กับบริษัทอย่างต่ำปีละ 4,702.5 ล้านเหรียญ หรือประมาณ 164,587.5 ล้านบาท

5. ในปี 2558 COST มีรายได้เท่ากับ 116,199.00 ล้านเหรียญ หรือประมาณ 4 ล้านล้านบาท

6.ค่า ROE 21.30%, ROA 6.90%, และ ROI 14.50%.

7. ปัจจุบัน COST ซื้อขายกันอยู่ที่ P/E 29.40 เท่า P/BV 5.93 เท่า P/S 0.58 เท่า และ P/FCF 50.23 เท่า ซึ่งถือว่าตลาดยังให้ค่าค่อนข้างมากเมื่อเทียบกับร้านค้าปลีกขนาดใหญ่ที่เน้นขายสินค้าราคาถูกเช่นกัน

8.สินค้าที่ขายดีคือเครื่องดื่มแอลกอฮอลล์, ซึ่งเป็นสินค้าที่ให้กำไรสูง.

9.Market capitalization 68.16 พันล้านเหรียญ, ใหญ่กว่า PTT เกือบ 3 เท่าและ MAKRO เกือบ 15 เท่า.

10.Berkshire Hathaway ถือหุ้น COST 1% ของมูลค่ากิจการ.
ความรู้ทางการเงิน,ข้อมูลการเงินรายบริษัท